section_heading: Porijeklo plesa
paragraph_text: Inspiracija za twist došla je s američkih plantaža, gdje su crnački najamni radnici, razvili još 1890. godine vrlo sličan ples wringin 'and twistin, čiji se pak korijeni mogu naći u zapadnoj Africi stoljećima unatrag. Ipak twist je društveni ples modificiran za 20. stoljeće.<br> Za promociju plesa zaslužan je Dick Clark, voditelj popularne američke televizijske zabavne emisije American Bandstand. Clark se osobno zauzeo 1959. godine da izdavačka kuća Philadelphia record objavi Chubby Checkerov The Twist. The Twist je objavljen u ljeto 1960. i postao je ubrzo broj 1# na listi singl ploča u Americi 1960., te ponovno 1962.